

**สำเนาคู่ฉบับ**

ที่ มท ๐๘๐๘.๒/ว กระทรวงมหาดไทย

ถนนอัษฎางค์ กรุงเทพ 10200

สิงหาคม 2564

เรื่อง เร่งรัดการเบิกจ่ายค่าตอบแทนเสี่ยงภัยของเจ้าหน้าที่ที่ปฏิบัติงานในการเฝ้าระวัง สอบสวน ป้องกัน  
ควบคุม และรักษาผู้ป่วยโรคติดเชื้อไวรัสโคโรนา 2019 (COVID - 19)

เรียน ผู้ว่าราชการจังหวัด ทุกจังหวัด

อ้างถึง หนังสือกระทรวงมหาดไทย ด่วนที่สุด ที่ มท 0808.2/ว 1190 ลงวันที่ 25 กุมภาพันธ์ 2564

สิ่งที่ส่งมาด้วย สำเนาหนังสือกระทรวงสาธารณสุข ด่วนที่สุด ที่ สธ 0206.09.7/3071 ลงวันที่ 17 สิงหาคม 2564

ตามที่กระทรวงมหาดไทยได้ขอความร่วมมือจังหวัดแจ้งหลักเกณฑ์การเบิกจ่ายค่าตอบแทนเสี่ยงภัยของเจ้าหน้าที่ที่ปฏิบัติงานในการเฝ้าระวัง สอบสวน ป้องกัน ควบคุม และรักษาผู้ป่วย โรคติดเชื้อไวรัสโคโรนา 2019 (COVID - 19) (ฉบับปรับปรุงครั้งที่ 2) ให้องค์กรปกครองส่วนท้องถิ่นถือปฏิบัติ ความละเอียดตามหนังสือที่อ้างถึง นั้น

กระทรวงมหาดไทยได้รับแจ้งจากกระทรวงสาธารณสุขว่า ขณะนี้สำนักงบประมาณได้จัดสรรเพิ่มเติมงบประมาณรายการค่าตอบแทนเสี่ยงภัยของเจ้าหน้าที่ที่ปฏิบัติงานในการเฝ้าระวัง สอบสวน ป้องกัน ควบคุม และรักษาผู้ป่วยโรคติดเชื้อไวรัสโคโรนา 2019 (COVID - 19) แล้ว จึงขอให้จังหวัดแจ้งองค์กรปกครองส่วนท้องถิ่นที่มีความประสงค์จะเบิกจ่ายค่าตอบแทนเสี่ยงภัยฯ ตรวจสอบและเร่งรัดจัดส่งเอกสารใบสำคัญ ตั้งแต่วันที่ 1 เมษายน ถึงวันที่ 30 มิถุนายน 2564 ไปยังกองบริหารการคลัง สำนักงานปลัดกระทรวงสาธารณสุข **ภายในวันที่** **31 สิงหาคม 2564** หากพ้นกำหนดระยะเวลาดังกล่าวแล้ว จะถือว่าไม่ประสงค์จะขอเบิกจ่าย รายละเอียดปรากฏตามสิ่งที่ส่งมาด้วย

จึงเรียนมาเพื่อทราบ และแจ้งให้นายอำเภอ ทุกอำเภอ ทราบ พร้อมทั้งแจ้งให้องค์กรปกครองส่วนท้องถิ่นในพื้นที่ทราบ และเร่งดำเนินการโดยด่วนด้วย

ขอแสดงความนับถือ

ร.ปมท...............................................

อสถ..................................................

รอง อสถ..........................................

ผอ.สน.คท........................................

ผอ.กง.จง. .......................................

หน.ก...............................................

หน.ง................................................

จนท.................................................

กรมส่งเสริมการปกครองท้องถิ่น

สำนักบริหารการคลังท้องถิ่น

โทร/โทรสาร ๐-๒๒๔๑-๙๐๔๙